I sidste uge afslørede EH Aalborg, at Caroline Broberg Mose er deres nye venstreføj, og nu har de også offentliggjort deres nye bagspiller, Emma Steffin. Emma Steffin er kommet til klubben fra BK Ydun. Hun skal studere idræt på AAU og er derfor flyttet til byen og har valgt at spille for EH Aalborg. -    Jeg flytter til Aalborg primært fordi jeg skal studere idræt på AAU. Valget faldt på EH Aalborg, fordi det virker som en god klub, hvor jeg kan udvikle mig meget, siger Emma Steffin. Trænerne glæder sig over deres nye bagspiller, der ifølge dem sikrer en stor bredde og god kvalitet på bagspilspladserne. -    Vi bliver langt mindre sårbare overfor slid og skader end tilfældet var sidste år, siger træner for EH Aalborg, Sune Sørensen. Divisionen starter op den 17. september, hvor de skal møde SønderjyskE på hjemmebane.
Emma Steffin er EH Aalborgs nye bagspiller.